วิธีการรักษาสุขภาพของสมองให้แข็งแรงก็คือ การใช้สมองของเรานั่นเอง
นายแพทย์ ริชาร์ด เรสแตก ประสาทแพทย์ และนักประพันธ์ผู้ซึ่งแต่งหนังสือที่มียอดการจำหน่ายสูงที่สุดคนหนึ่งกล่าวว่า เราเรียนรู้เกี่ยวกับสมอง
สมองคนเรา ยิ่งใช้มากเท่าไหร่ก็จะยิ่งเฉียบแหลมมากขึ้นเท่านั้น? ตลอดชีวิตของคนเราโครงสร้างและการทำงานของสมองเปลี่ยนแปลงไป ในลักษณะที่โดนอิทธิพลของประสบการณ์ในชีวิตของคนเราโน้มน้าวในหนังสือเล่มใหม่ "Think Smart" หรือ "คิดอย่างฉลาดสุขุม"นั้น ศาสตราจารย์ฝ่ายการรักษาเกี่ยวกับประสาทวิทยา แห่งคณะแพทยศาสตร์ มหาวิทยาลัยจอร์จ วอชิงตัน ริชาร์ด เรสแตก ผู้เขียนหนังสือเกี่ยวกับเรื่องสมองของมนุษย์เราไว้มากกว่าสิบแปดเล่มพินิจพิเคราะห์ครั้งใหม่เกี่ยวกับอวัยวะมหัศจรรย์ และไม่สามารถอธิบายให้ทราบได้อย่างกระจ่างชัดชิ้นนี้ยกตัวอย่างเช่น เป็นที่ทราบกันโดยทั่วไปแล้วว่า สิ่งที่เป็นคุณต่อหัวใจก็จะเป็นคุณต่อ สมองด้วย ขณะนี้ คุณหมอ ริชาร์ด เรสแตกกล่าวว่าผลของการศึกษาวิจัยเมี่อไม่นานมานี้ แสดงว่าโรคอ้วนซึ่งเป็นที่ยอมรับกันแล้วว่าเป็นต้นเหตุที่สำคัญอย่างหนึ่ง ที่ทำให้เกิดภาวะสมองเสื่อมนั้นจะนำไปสู่การที่สมองหมดสมรรถภาพในการทำงานดังนั้น การควบคุมน้ำหนักตัว การคุมความดันโลหิตและปริมาณของไขมันในเลือดจึงเป็นเรื่องที่สำคัญ เพราะล้วนแต่ก่อปัญหาให้บรรดาหลอดโลหิตที่ส่งโลหิตไปหล่อเลี้ยงสมอง คุณหมอแนะนำให้รับประทานอาหาร อย่างที่ผู้คนทางย่านทะเลเมดิเตอร์เรเนียนนิยมกัน อาหารดังกล่าว อุดมไปด้วยผลไม้ ผักต่างๆ พวกถั่วธัญพืชและน้ำมันมะกอก คุณหมอ ริชาร์ด รีสแตกกล่าวด้วยว่าการออกกำลังก็เป็นเรื่องสำคัญ เพราะการออกกำลัง ช่วยสร้างหลอดโลหิตใหม่ๆรอบเซลล์ประสาท และเพิ่มการติดต่อซึ่งกันและกัน และทำให้สิ่งที่เรียกว่าปัจจัยของการเติบโตของเส้นประสาทซึ่งเป็นยาบำรุงช่วยให้เซลล์สมองเติบโตคุณหมอกล่าวว่าการเดินออกกำลังเป็นระยะทางหนึ่งกิโลเมตรเศษสัปดาห์ละสองถึงสามครั้ง จะช่วยลดความเสี่ยงที่จะเป็นโรคเซลล์สมองเสื่อมลงได้ราวสามสิบเปอร์เซ็นต์ คุณหมอแนะนำให้เพิ่มประสิทธิภาพ ของสมองด้วยการนอนหลับสักงีบหนึ่ง คุณหมอ ริชาร์ด เรสแตก กล่าวไว้ตอนนี้ว่า "การนอนหลับสักงีบราวๆสามสิบนาทีในตอนบ่ายๆ ของวันทำงาน จะเป็นพลังเพิ่มความสามารถให้เราปรับโครงสร้างของสมองการยกระดับและทำให้ความรู้ใหม่ๆ เป็นปึกแผ่น ซึ่งเป็นเรื่องใหม่ที่ก่อนหน้านี้ไม่ยอมรับกัน คุณหมอกล่าวด้วยว่า เราสามารถปรับปรุงการทำงานของสมองได้เช่นกันเขากล่าวว่าคนเราเกิดมาโดยไม่มีระดับสติปัญญาที่กำหนดไว้ตายตัวคนเรานั้นสามารถยกระดับเชาว์น์ปัญญาของตน ได้โดยการอ่านผลงานด้านวรรณกรรมชิ้นเยี่ยมๆขยายขอบข่ายของสิ่งที่ตนสนใจ หรือเพิ่มจำนวนคำศัพท์ต่างๆ โดยเรียนรู้คำศัพท์ใหม่ทุกวัน คุณหมอ ริชาร์ด เรสแตก กล่าวว่าสมองของมนุษย์เรา ปรับตัว และจัดโครงสร้างของตัวเองใหม่ได้ต่อไปเรื่อยๆและว่าสมองของมนุษย์เรามิได้ออกแบบมา เพื่อให้ทำงานสองอย่างในเวลาเดียวกันโดยมีประสิทธิภาพเท่าๆ กัน แต่สมองจะทำเช่นนั้นได้ถ้าเราฝึกสมองให้ดีซึ่งการเล่นวิดิโอเกมก็เป็นวิธีเพิ่มประสิทธิภาพของสมองอย่างหนึ่ง คุณหมอ ริชาร์ดรีสแตกกล่าวด้วยว่า การทำให้สมองทำงานและหยืดหยุ่นได้มีประโยชน์ในระยะยาวโดยการมุ่งปรับปรุงไม่ให้ความจำเสื่อมอาจสำคัญอย่างยิ่งยวด ในการป้องกันโรคเซลล์สมองเสื่อมเขาแนะนำให้คนเราทำให้ความจำไม่เสื่อมลงโดยวิธีเล่นเกม และออกกำลังสมองด้วยการนึกภาพเกี่ยวกับสิ่งที่อยู่รอบๆตัว หรือให้บอกชื่อประธานาธิบดีของประเทศ ชื่อนายกรัฐมนตรี และประธานาธิบดีเท่าที่สามารถคิดออกแล้วก็ให้บอกว่าเขาอยู่พรรคการเมืองไหนเป็นต้น ในหนังสือชื่อ "Think Smart" นักประพันธ์และประสาทแพทย์ริชาร์ด เรสแตก เน้นว่าการเสื่อมของสมองอย่างรุนแรงนั้น มักจะเกิดจากโรคการที่ความจำเสื่อม เนี่องจากปัจจัยเกี่ยวกับอายุนั้นอาจเป็นผลเนื่องมาจากการขาดกิจกรรมหรือการลับ และกระตุ้นสมอง เขาเร่งเร้าให้ผู้อ่านเอาใจใส่ทุกอย่างที่เห็นได้ยินได้ฟัง และทำและพยายามเรียนรู้ ทักษะใหม่ต่อไปเรื่อยๆ สิ่งที่คุณหมอต้องการบอกให้ทราบก็คือว่าวิธีการรักษาสุขภาพของสมองให้แข็งแรงก็คือ การใช้สมองของเรานั้นแหละ